આ ભાષણમાં વડા પ્રધાન મોદીએ વિપક્ષના પ્રશ્નોનો જવાબમાં વિપક્ષા પર ચાબખા કર્યા અને કૉંગ્રેસ અને ગાંધી પરિવાર પર નિશાન સાધ્યું.

વડા પ્રધાન મોદીના છેલ્લા ભાષણ અંગે ગુજરાતના વરિષ્ઠ પત્રકાર ઉર્વીશ કોઠારીની કલમે લેખ

બોફર્સ કૌભાંડની ગરમી વચ્ચે 1989ની લોકસભાની ચૂંટણી આવી, ત્યારે એક તરફ રાજીવ ગાંધીની આગેવાની હેઠળની કૉંગ્રેસ હતી અને બીજી તરફ વિવિધ નેતાઓનો સમૂહ.

ત્યારે રાજીવ ગાંધી અને તેમનાં પ્રચારયંત્રો વિપક્ષી મોરચાની અસ્થિરતા અને વિપક્ષી નેતાઓ વચ્ચેની આંતરિક ખેંચતાણ વિશે આક્રમક પ્રચાર કરતાં હતાં.

કારણ કે એવી તો એવી વિપક્ષી એકતાથી પણ તેમને આસન ડોલતું હોય એવું લાગ્યું હતું. 

વડા પ્રધાન મોદીએ ગઈ કાલે લોકસભામાં કરેલા દોઢેક કલાકના પ્રવચનમાં જે રીતે વિપક્ષી નેતાઓની 'મહામિલાવટ'ની ટીકા કરી, એ જોઈને 1989ના ચૂંટણીપ્રચારની યાદ તાજી થઈ.

તમે આ વાંચ્યું કે નહીં?

'ઇંદિરા ગાંધીની યાદ અપાવે છે'

ત્યારે રાજીવ ગાંધીની આગેવાની હેઠળની કૉંગ્રેસે લીધી હતી, તેવી ભૂમિકા અત્યારે નરેન્દ્ર મોદીની આગેવાની હેઠળના ભાજપે લીધી છે.

નરેન્દ્ર મોદી કૉંગ્રેસની વંશપરંપરા સામે ગમે તેટલા પ્રહારો કરે, તેમની (અને દેશની) કમનસીબી ... બીજા 4000 અક્ષરો માટે લેખ ચાલુ રાખો:
એ છે કે તે ક્યારેક રાજીવ ગાંધીની કેટલીક લાક્ષણિકતાઓની યાદ અપાવે છે (1989ના ચૂંટણીપ્રચાર ઉપરાંત વિકાસ અને ભવિષ્યનાં સપનાં), તો ક્યારેક ઇંદિરા ગાંધીનાં કેટલાંક અપલક્ષણોની (બંધારણીય સંસ્થાઓ પ્રત્યેનો હળહળતો અનાદર. કટોકટી નાખવા સુધી જઈ શકે એવી આપખુદ માનસિકતા).

પરિવાર સાથેની આટલી સરખામણી ઓછી હોય તેમ, નરેન્દ્ર મોદીને આંતરરાષ્ટ્રીય સ્તરે પંડિત નહેરુ જેવો આદર જોઈએ છે. એના માટે ઇતિહાસની 'ડિસ્કવરી' (ખોજ) નહીં, તો 'ડિસ્ટોર્શન' (તોડમરોડ) હી સહી.

જેનું અતિ વળગણ હોય, તેનો કટ્ટર વિરોધ એ માનસશાસ્ત્રીય લક્ષણ વડાપ્રધાન મોદીના કિસ્સામાં એ ચૂકી ન શકાય એટલું સ્પષ્ટ છે. પણ મોદીરાજની એક તાસીર છે : સૌથી સ્પષ્ટ હોય તેને પણ દલીલોથી ધૂંધળું બનાવી દેવું.

મોદીનું અર્ધસત્ય : ડૉ.આંબેડકર અને કૉંગ્રેસ

નરેન્દ્ર મોદી ઇતિહાસની વાત છેડે ત્યારે હકીકતો ધ્રૂજવા લાગે છે, તથ્યો માર્યાં ફરે છે.

તેમની વાણીમાંથી બહાર પડતાં અર્ધસત્યો યોગ્ય સંદર્ભ વિના જૂઠાણાં કરતાં સવાયાં બની રહે છે.

આ વિધાન આકરું ન લાગવું જોઈએ. છતાં કોઈને લાગે તો તેમના લાભાર્થે ગઈ કાલના ભાષણમાંથી એક નમૂનોઃ 'એક બાર બાબાસાહેબ આંબેડકરને કહા થા ઔર હો સકતા હૈ કિ યે મિલાવટકે રાસ્તે પે ગયે હુએ કુછ લોગોં કો શાયદ ઉન મેં શ્રદ્ધા હો તો કામ આયેગા. બાબાસાહેબ આંબેડકરને કહા થા કિ કૉંગ્રેસમેં શામિલ હોના, આત્મહત્યા કરનેકે સમાન હોગા.'

ડૉ. આંબેડકરનો કૉંગ્રેસવિરોધ જાણીતો છે, પણ એ કઈ કૉંગ્રેસ? વડાપ્રધાન મોદી દેશને જેનાથી મુક્ત કરવા ઇચ્છે છે એ નહીં. ડૉ. આંબેડકરનો વાંધો ગાંધી-સરદાર-નહેરુની કૉંગ્રેસ સામે હતો.

આઝાદી વખતે તેમને યોગ્ય રીતે જ મંત્રીમંડળમાં સ્થાન મળ્યું. ત્યાર પછી હિંદુ કોડ બિલ લાવવામાં કૉંગ્રેસી નેતાગીરી તરફથી થતો વિલંબ જોઈને નારાજ આંબેડકરે મંત્રીપદું છોડ્યું.

તેમના સૂચિત હિંદુ કોડ બિલનો કટ્ટર વિરોધ કરનારામાં વડાપ્રધાનની વિચારધારાના પૂર્વજો આગળ પડતા હતા.

તેમણે ડૉ. આંબેડકર અને તેમના હિંદુ કોડ બિલ સામે કાગારોળ મચાવી હતી.  પરંતુ વડાપ્રધાનના ચૂંટેલા અને ચૂંટણીલક્ષી ઇતિહાસમાં આવી મૂળભૂત અને જરૂરી વિગતોને સ્થાન હોતું નથી.

સગવડીયા ઇતિહાસનો બીજો ઉપયોગ વડાપ્રધાન મોદી વર્તમાન પર ઢાંકપિછોડો કરવા માટે કરે છે. તેમણે ગઈકાલે લોકસભામાં એ મતલબનું કહ્યું કે કૉંગ્રેસે કટોકટી લાદી, સૈન્યનું અપમાન કર્યું અને બંધારણીય સંસ્થાઓને ખતમ કરવાનો આરોપ તેમની પર (મોદી પર) મૂકવામાં આવે છે.

આવી વાક્ચાતુરી ગુજરાતની...